**NOTĂ-INFORMATIVĂ**

la proiectul Decretului Preşedintelui Republicii Moldova, pentru aprobarea uniformei militare, a însemnelor distinctive şi a regulilor de purtare a acestora de către militarii din cadrul Inspectoratului General de Carabinieri al Ministerului Afacerilor Interne.

|  |
| --- |
| 1. **Denumirea autorului şi, după caz, a participanţilor la elaborarea proiectului**:   Proiectul Decretului Președintelui Republicii Moldova pentru aprobarea uniformei militare, a însemnelor distinctive şi regulilor de purtare a acestora, de către militarii din cadrul Inspectoratului General de Carabinieri, a fost elaborat de către Ministerul Afacerilor Interne. |
| 1. **Condiţiile ce au impus elaborarea proiectului de act normativ şi finalităţile urmărite:**   Potrivit art. 1 din Hotărârea Guvernului nr. 332/2019 cu privire la organizarea și funcționarea Inspectoratului General de Carabinieri, Departamentul Trupelor de Carabinieri s-a reorganizat, prin transformare, în Inspectoratul General de Carabinieri*,* astfel este indispensabilă trecerea la un nou tip de uniformă.  În context, conform prevederilor art. 16 din Legea nr. 219/2018 cu privirela Inspectoratul General de Carabinieri, prin decretul Președintelui Republicii Moldova se stabilesc modelul uniformei, însemnele distinctive și regulile de utilizare ale acestora, în baza deciziei Comisiei Naţionale de Heraldică.  Inițial prevederile ce țin de uniformă și normele de echipare a militarilor au fost prevăzute prin Decretului Preşedintelui Republicii Moldova nr. 2254/2005 privind aprobarea uniformei militare şi a însemnelor distinctive ale militarilor Forţelor Armate ale Republicii Moldova şi a Regulilor de purtare a uniformei militare de către militarii Forţelor Armate ale Republicii Moldova, urmare abrogării Decretului menționat, este judicios elaborarea unui nou Decret al Președintelui Republicii Moldova privind aprobarea uniformei militare, a însemnelor distinctive şi regulilor de purtare a acestora, de către militarii din cadrul Inspectoratului General de Carabinieri.  Totodată, la baza elaborării proiectului, s-a ținut cont de sarcina prevăzută în pct. 86 a planului de acțiuni al MAI, aprobat prin Ordinul MAI nr. 20/2020 ”Cu privire la aprobarea Planului de acțiuni al Ministerului Afacerilor Interne pentru anul 2020”.  Prin urmare, prezentul proiect are drept scop introducerea unui nou model de uniforme pentru militarii Inspectoratului General de Carabinieri, conceput după modelul european (ex. Italia, România), respectiv se tinde modernizarea uniformei în acest sens. Uniforma nouă include un set de elemente noi, începând de la culoare, stofă, încălţăminte și alte accesorii, precum și unele ajustări în partea ce ține de designul acestuia. |
| 1. **Principalele prevederi ale proiectului şi evidenţierea elementelor noi**:   Uniforma militară este un ansamblu unificat de îmbrăcăminte, încălţăminte militară, însemne distinctive şi alte accesorii destinate pentru purtare de către militari. Caracteristicile esenţiale ale aspectului exterior al uniformei militare sunt:  1) construcţia şi culoarea uniformei militare;  2) diferite elemente decorative cu nuanţe de culori stabilite;  3) furnitura şi epoleţii conform modelelor stabilite;  4)epoleţii reprezintă un element special al uniformei militare, fiind destinat pentru diferenţierea gradului militar;  5)militarii poartă epoleţi de trei tipuri: în formă de pară cu franjuri, în formă dreptunghiulară de tip husă şi dreptunghiulară cu partea de sus trapezoidală;  6)pe uniforma militară se plasează distincţii de stat, semne distinctive, insigne şi alte semne heraldice, instituite în modul stabilit;  7) caracteristicile esenţiale ale însemnelor distinctive sunt:  a) combinaţia de culori şi configuraţii;  b) emblemele oficiale şi elementele heraldice.  Proiectul Decretului Președintelui Republicii Moldova este structurat în 3 capitole, separate în secțiuni și conține 128 puncte.  Capitolul I. Dispoziții generale. Capitolul include 3 secțiuni și stabilește aprobarea și aplicarea regulile de purtare a uniformei militare.  Capitolul II. Determinarea regulilor de purtare a însemnelor distinctive. Capitolul include 2 secțiuni și stabilește aprobarea și aplicarea portului epoleţilor, insignelor de petliţă şi epolet, ecusoanelor pe mânecă, ecusoanelor de piept, ecusoanelor de spate, cocardelor,portul ordinelor, medaliilor, insignelor  şi baretelor de decoraţii.  Capitolul III. Determinarea descrierilor articolelor din componenţa uniformei militare. Capitolul include o secțiune și stabilește aprobarea și aplicareacoifuri (descrierii) echipamentului. |
| 1. **Fundamentarea economico-financiară:**   Implementarea acestui proiect nu necesită alocarea unor resurse financiare suplimentare de la bugetul de stat. |
| 1. **Modul de încorporare a actului în cadrul normativ în vigoare.**   Proiectul nu prevede necesitatea elaborării, modificării sau abrogării unor acte normative. |
| 1. **Avizarea şi consultarea publică a proiectului:**   În vederea respectării prevederilor Legii nr. 239/2008 privind transparenţa în procesul decizional, proiectul urmează a fi plasat pe pagina web oficială a Ministerului Afacerilor Interne (https://www.mai.gov.md), la compartimentul „Transparenţa”, rubrica „Consultări publice”, precum şi pe platforma guvernamentală <https://particip.gov.md>. |

**Ministru Pavel VOICU**